CELEX: 62011TA0208
Language: sl
Date: 2014-10-16 00:00:00
Title: Združeni zadevi T-208/11 in T-508/11: Sodba Splošnega sodišča z dne 16. oktobra 2014  – LTTE proti Svetu (Skupna zunanja in varnostna politika — Omejevalni ukrepi proti nekaterim osebam in subjektom zaradi boja proti terorizmu — Zamrznitev sredstev — Možnost uporabe Uredbe (ES) št. 2580/2001 za oboroženi spopad — Možnost, da se organ tretje države šteje za pristojni organ v smislu Skupnega stališča 2001/931/SZVP — Dejanska podlaga sklepov o zamrznitvi sredstev — Sklicevanje na teroristična dejanja — Nujnost odločbe pristojnega organa v smislu Skupnega stališča 2001/931)

24.11.2014   
            
            
               SL
            
            
               Uradni list Evropske unije
            
            
               C 421/28
            
         Sodba Splošnega sodišča z dne 16. oktobra 2014 – LTTE proti Svetu
   (Združeni zadevi T-208/11 in T-508/11) (1)
   
   ((Skupna zunanja in varnostna politika - Omejevalni ukrepi proti nekaterim osebam in subjektom zaradi boja proti terorizmu - Zamrznitev sredstev - Možnost uporabe Uredbe (ES) št. 2580/2001 za oboroženi spopad - Možnost, da se organ tretje države šteje za pristojni organ v smislu Skupnega stališča 2001/931/SZVP - Dejanska podlaga sklepov o zamrznitvi sredstev - Sklicevanje na teroristična dejanja - Nujnost odločbe pristojnega organa v smislu Skupnega stališča 2001/931))
   2014/C 421/38
   Jezik postopka: angleščina
   
      Stranke
   
   
      Tožeča stranka: Liberation Tigers of Tamil Eelam (LTTE) (Herning, Danska) (zastopniki: V. Koppe, A. M. van Eik in T. Buruma, odvetniki)
   
      Tožena stranka: Svet Evropske unije (zastopnika: G. Étienne in E. Finnegan, zastopnika)
   
      Intervenienti v podporo tožene stranke: Kraljevina Nizozemska (zastopniki: v zadevi T-208/11 sprva M. Bulterman, N. Noort in C. Schillemans, nato, in v zadevi T-508/11, C. Wissels, M. Bulterman in J. Langer, odvetniki); Združeno kraljestvo Velika Britanija in Severna Irska (zastopniki: sprva S. Behzadi-Spencer, H. Walker in S. Brighouse, nato S. Behzadi-Spencer, H. Walker in E. Jenkinson, zastopniki, skupaj z M. Grayjem, barrister) (intervenientka samo v zadevi T-208/11); in Evropska komisija (zastopniki: sprva F. Castillo de la Torre in S. Boelaert, nato F. Castillo de la Torre in É. Cujo, zastopniki)
   
      Predmet
   
   Sprva v zadevi T-208/11 predlog za razglasitev ničnosti Izvedbene uredbe Sveta (EU) št. 83/2011 z dne 31. januarja 2011 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in razveljavitvi Izvedbene uredbe (EU) št. 610/2010 (UL L 28, str. 14), v zadevi T-508/11 pa predlog za razglasitev ničnosti Izvedbene uredbe Sveta (EU) št. 687/2011 z dne 18. julija 2011 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi izvedbenih uredb (EU) št. 610/2010 in št. 83/2011 (UL L 188, str. 2) v delih, v katerih se ta akta nanašata na tožečo stranko.
   
      Izrek
   
   
               1.
            
            
               Izvedbene uredbe Sveta (EU) št. 83/2011 z dne 31. januarja 2011, št. 687/2011 z dne 18. julija 2011, št. 1375/2011 z dne 22. decembra 2011, št. 542/2012 z dne 25. junija 2012, št. 1169/2012 z dne 10. decembra 2012, št. 714/2013 z dne 25. julija 2013, št. 125/2014 z dne 10. februarja 2014 in št. 790/2014 z dne 22. julija 2014 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in razveljavitvi izvedbenih uredb (EU) št. 610/2010, 83/2011, 687/2011, 1375/2011, 542/2012, 1169/2012, 714/2013 in 125/2014 se razglasijo za nične v delih, v katerih se nanašajo na Liberation Tigers of Tamil Eelam (LTTE).
            
         
               2.
            
            
               Učinki Izvedbene uredbe št. 790/2014 se ohranijo v veljavi tri mesece od dneva razglasitve te sodbe.
            
         
               3.
            
            
               Svet Evropske unije nosi svoje stroške in se mu naloži plačilo stroškov LTTE.
            
         
               4.
            
            
               Kraljevina Nizozemska, Združeno kraljestvo Velika Britanija in Severna Irska ter Komisija nosijo svoje stroške.
            
         
      (1)  UL C 179, 18.6.2011.